
PATVIRTINTA
Šiaulių miesto savivaldybės tarybos
2025 m.                 d. sprendimu Nr. T- 




 SKYRIUS


. Šiaulių sporto gimnazijos nuostatai (toliau – Nuostatai) reglamentuoja Šiaulių sporto gimnazijos (toliau – gimnazija) teisinę formą, priklausomybę, savininką, savininko teises ir pareigas įgyvendinančias institucijas ir jų kompetenciją, buveinės vietą, mokyklos grupę, tipą, pagrindinę paskirtį, mokymo kalbą, mokymosi formas ir mokymo proceso organizavimo būdus, veiklos teisinį pagrindą, sritis, rūšis, tikslą, uždavinius, funkcijas, vykdomas švietimo programas, mokymosi pasiekimų įteisinimo dokumentų išdavimą, gimnazijos teises ir pareigas, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, gimnazijos veiklos priežiūrą, reorganizavimo, likvidavimo ar pertvarkymo reikalavimus.
. Gimnazijos oficialus pavadinimas – Šiaulių sporto gimnazija, trumpasis pavadinimas – Sporto gimnazija. Gimnazija įregistruota Juridinių asmenų registre, įstaigos kodas 191826574.
. Mokykla įsteigta 1961 m. vasario 15 d.
. Gimnazijos teisinė forma – biudžetinė įstaiga.
. Gimnazijos priklausomybė – savivaldybės mokykla.
. Gimnazijos savininkė – Šiaulių miesto savivaldybė (toliau – Savivaldybė), kodas 111109429, adresas: Vasario 16-osios g. 62, LT-76295 Šiauliai.
. Gimnazijos savininko teises ir pareigas įgyvendinančios institucijos: gimnazijos savininko teises ir pareigas įgyvendina Šiaulių miesto savivaldybės meras (toliau – Savivaldybės meras), išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai Šiaulių miesto savivaldybės tarybos (toliau – Savivaldybės taryba) kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).
. Gimnazijos buveinė: Vilniaus g. 297, LT-76329 Šiauliai.
. Gimnazija turi bendrabutį, kurio buveinė: Vilniaus g. 297 A, LT-76329 Šiauliai.
. Gimnazijos grupė – bendrojo ugdymo mokykla.
. Mokyklos tipas – gimnazija.
. Gimnazijos pagrindinė paskirtis – gimnazijos tipo sporto gimnazija (kodas 31252850).
. Mokymo kalba – lietuvių.
. Mokymosi formos – grupinio ir pavienio mokymosi.
. Mokymo proceso organizavimo būdai – kasdienis, individualus, nuotolinis, savarankiškas, ugdymasis šeimoje.
. Gimnazija vykdo pagrindinio ir vidurinio ugdymo programas kartu su sporto ugdymu, neformaliojo vaikų švietimo programas.
. Gimnazija išduoda mokymosi pasiekimus įteisinančius dokumentus: pagrindinio ir vidurinio ugdymo pasiekimų, pagrindinio išsilavinimo, mokymosi pasiekimų pažymėjimus; pažymėjimą baigusiems pagrindinio ugdymo programos pirmąją dalį; brandos atestatus ir jų priedus.
. Gimnazija yra viešasis juridinis asmuo, turintis savo antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžiantis Lietuvos Respublikos Konstitucija, įstatymais, Lietuvos Respublikos Vyriausybės nutarimais, švietimo, mokslo ir sporto ministro įsakymais, Kūno kultūros ir sporto departamento generalinio direktoriaus įsakymais, kitais teisės aktais ir Nuostatais.

. Gimnazijos veiklos sritis – švietimas.
.  Gimnazijos švietimo veiklos rūšys:
. pagrindinė veiklos rūšis – bendrasis pagrindinis ir vidurinis ugdymas, kodas 85.31.00;
. kitos švietimo veiklos rūšys:
. sportinis ir rekreacinis švietimas, kodas 85.51.00;
. kultūrinis švietimas, kodas 85.52.00;
. kitas, niekur kitur nepriskirtas, švietimas, kodas 85.59.00;
. niekur kitur nepriskirta su švietimu susijusių paslaugų veikla, kodas 85.69.00.
. Kitos ne švietimo veiklos rūšys:
. maisto ir gėrimų tiekimas pagal sutartį ir kitų maitinimo paslaugų veikla, kodas 56.22.00;
. bibliotekų veikla, kodas 91.11.00;
. kita apgyvendinimo veikla, kodas 55.90.00;
. nuosavo arba nuomojamo nekilnojamojo turto nuoma ir eksploatavimas, kodas 68.20.00.
. Gimnazijos tikslai:
. užtikrinti tinkamas sąlygas mokiniams, turintiems išskirtinių gabumų sportui, siekti sportinio meistriškumo įvairiose olimpinėse sporto šakose ir kartu įgyti kokybišką pagrindinį ir vidurinį išsilavinimą;
. plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai ir savarankiškam gyvenimui;
. plėtoti sociokultūrinę ir pilietinę brandą, ugdyti tautinį sąmoningumą ir daugiakultūriškumą.
. Gimnazijos veiklos uždaviniai:
. užtikrinti kokybišką specializuoto ugdymo krypties pagrindinio ir vidurinio ugdymo kartu su sporto ugdymu programų vykdymą;
. sudaryti sąlygas mokiniams nuolat tenkinti pažinimo ir saviraiškos poreikius;
. teikti mokiniams švietimo pagalbą;
. taikyti ugdymo metodus, atitinkančius sportininko amžiaus tarpsnio ir individualius ypatumus, ugdymo srities specifiką;
. naudoti mokymo priemones, skatinančias sportininko fizinių savybių ir galių vystymą;
. teikti sportininkui būtinas pedagogines, psichologines, specialiąsias žinias ir pagalbą;
. atskleisti geriausius sportininko įgūdžius ir juos ugdyti;
. skleisti gabių sportui mokinių ugdymo patirtį, dalyvauti kuriant sportui gabių vaikų ugdymo sistemą;
. organizuoti sportinius, meninius, kultūrinius renginius;
. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką.
. Vykdydama pavestus uždavinius, gimnazija:
. vadovaudamasi Lietuvos Respublikos kūno kultūros ir sporto įstatymo nuostatomis, formalųjį švietimą papildančio sportinio ugdymo grupių sudarymo rodikliais ir ugdymui skiriamų kontaktinių ugdymo valandų skaičiaus per savaitę reikalavimais, užtikrina nuoseklų sportinio ugdymo plano įgyvendinimą, sportinių rezultatų siekimą; 
. vadovaudamasi švietimo, mokslo ir sporto ministro tvirtinamomis bendrosiomis programomis, atsižvelgdama į vietos ir gimnazijos bendruomenės reikmes, konkrečius mokinių ugdymo(si) poreikius ir interesus, švietimo stebėsenos, mokinių pasiekimų ir pažangos vertinimo ugdymo procese informaciją, pasiekimų tyrimų, gimnazijos veiklos įsivertinimo ir išorinio vertinimo duomenis, konkretina ir individualizuoja ugdymo turinį;
. rengia pagrindinio ugdymo antrosios dalies ir vidurinio ugdymo programas papildančius ir mokinių poreikius tenkinančius šių programų modulius, neformaliojo vaikų švietimo programas;
. organizuoja mokinių mokymąsi pagal visas gimnazijoje įgyvendinamas programas taikydama Nuostatuose apibrėžtas mokymo formas ir mokymo proceso organizavimo būdus;
. sudaro mokymo sutartis ir vykdo jose sutartus įsipareigojimus;
. vykdo atrankas priimant į gimnaziją gabius sportui mokinius, pagrindinio ugdymo pasiekimų patikrinimus, brandos egzaminus teisės aktų nustatyta tvarka;
. organizuoja ir vykdo sportinio meistriškumo testavimus ir kitus atsiskaitymus gimnazijos direktoriaus nustatyta tvarka;
. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, daugiakultūriškumą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
. teikia informacinę, psichologinę, socialinę pedagoginę, specialiąją pedagoginę, specialiąją pagalbą, užtikrina mokinių sveikatos priežiūrą, profesinį orientavimą, vaiko minimalios priežiūros priemones teisės aktų nustatyta tvarka;
. organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;
. bendradarbiauja su nacionaline sporto šakos federacija, šalies švietimo įstaigų mokytojais ir sporto mokymo įstaigų vadovais rengiant mokinius stoti į gimnaziją;
. sistemingai kontroliuoja, kaip vykdo įsipareigojimus treneriai, sportininkai, gimnazijos darbuotojai;
. rengia sportininkus miesto ir šalies rinktinėms;
. sudaro sąlygas darbuotojams tobulinti savo kvalifikaciją;
. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
. kuria ugdymo turinio reikalavimams įgyvendinti reikiamą materialinę bazę vadovaudamasi švietimo, mokslo ir sporto ministro patvirtintais teisės aktais;
. organizuoja mokinių maitinimą gimnazijoje;
. viešai skelbia informaciją apie gimnazijos veiklą; 
. atlieka kitas įstatymų ir kitų teisės aktų nustatytas funkcijas. 
. Mokiniams išduodami mokymosi pasiekimus įteisinantys dokumentai švietimo, mokslo ir sporto ministro nustatyta tvarka.

. Savininko teises ir pareigas įgyvendinančios institucijos (Savivaldybės mero) kompetencija:
. priimti į pareigas ir atleisti iš jų gimnazijos direktorių (toliau – direktorius), atšaukti iš pareigų bei įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių gimnazijoje;
. priimti sprendimą dėl gimnazijos buveinės pakeitimo;
. priimti sprendimą dėl gimnazijos filialo steigimo ir jo veiklos nutraukimo;
. spręsti kitus, kituose teisės aktuose ir Nuostatuose jo kompetencijai priskirtus, klausimus.
. Savininko teises ir pareigas įgyvendinančios institucijos (Savivaldybės tarybos) kompetencija:
. tvirtinti gimnazijos nuostatus;
. nustatyti gimnazijos teikiamų atlygintinų viešųjų paslaugų kainas (įkainius);
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl gimnazijos pertvarkymo, reorganizavimo ar likvidavimo.

. Gimnazija, įgyvendindama jai pavestus tikslus ir uždavinius, atlikdama jai priskirtas funkcijas, turi teisę:
. parinkti ir kurti naujus mokymo ir mokymosi metodus, užtikrinančius kokybišką ugdymą(si);
. bendradarbiauti su savo veiklai įtakos turinčiais fiziniais ir juridiniais asmenimis;
. švietimo, mokslo ir sporto ministro nustatyta tvarka vykdyti šalies ir tarptautinius švietimo projektus;
. įstatymų nustatyta tvarka jungtis į asociacijas ir dalyvauti jų veikloje;
. gauti paramą Lietuvos Respublikos labdaros ir paramos įstatymo nustatyta tvarka;
. nustatyti teikiamų švietimo ar papildomų paslaugų kainas, įkainius ir tarifus tais atvejais, kai Lietuvos Respublikos švietimo įstatymo ir kitų įstatymų nustatyta tvarka jų nenustato Vyriausybė arba Savivaldybės taryba;
. naudotis kitomis teisės aktų suteiktomis teisėmis.
. Gimnazija privalo užtikrinti geros kokybės švietimą, atvirumą vietos bendruomenei, sudaryti mokiniams higienos normas atitinkančias ugdymosi sąlygas.

.	Gimnazijos veikla organizuojama pagal:
. direktoriaus patvirtintą strateginį veiklos planą, kuriam yra pritarusios gimnazijos taryba ir Savivaldybės vykdomoji institucija ar jos įgaliotas asmuo;
. direktoriaus patvirtintą metinį veiklos planą, kuriam yra pritarusi gimnazijos taryba;
. direktoriaus patvirtintą gimnazijos ugdymo planą, kuris yra suderintas su gimnazijos taryba ir Savivaldybės vykdomąja institucija ar jos įgaliotu asmeniu.
. Gimnazijai vadovauja direktorius, kuris į pareigas priimamas penkerių metų kadencijai viešo konkurso būdu. Direktoriaus teises ir pareigas nustato Nuostatai ir Bendrojo ugdymo mokyklos direktoriaus pareigybės aprašymas. 
. Sprendimą dėl direktoriaus priėmimo į pareigas, jo atleidimo arba atšaukimo iš pareigų priima Savivaldybės meras Darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Dėl direktoriaus atšaukimo iš pareigų priimamas Savivaldybės mero potvarkis.
. Direktorius atlieka tokias funkcijas:
. tvirtina gimnazijos vidaus struktūrą, gimnazijos darbuotojų pareigybių sąrašą teisės aktų nustatyta tvarka;
. nustato gimnazijos struktūrinių padalinių tikslus, uždavinius, funkcijas, direktoriaus pavaduotojų ugdymui, gimnazijos struktūrinių padalinių vadovų veiklos sritis;
. tvirtina darbuotojų pareigybių aprašymus, Darbo kodekso ir kitų teisės aktų nustatyta tvarka priima į darbą ir atleidžia iš jo gimnazijos darbuotojus, skatina juos, skiria jiems drausmines nuobaudas;
. nustato gimnazijos darbuotojų darbo apmokėjimo sistemą, jeigu gimnazijoje nėra sudaryta kolektyvinė sutartis;
. priima mokinius ir sudaro mokymo sutartis teisės aktų nustatyta tvarka;
. teikia siūlymus Šiaulių miesto tarifikacijos, kvalifikacijos ir kategorijų suteikimo komisijai dėl trenerių (sporto mokytojų) savaitinio darbo krūvio nustatymo ir kvalifikacijos kategorijų suteikimo;
. vadovaudamasis įstatymais ir kitais teisės aktais, gimnazijos darbo tvarkos taisyklėse nustato darbuotojų ir mokinių teises, pareigas ir atsakomybę;
. suderinęs su gimnazijos taryba, tvirtina gimnazijos darbo tvarkos taisykles, kitus gimnazijos veiklą reglamentuojančius dokumentus;
. sudaro mokiniams ir darbuotojams saugias ir sveikatai nekenksmingas darbo sąlygas visais su ugdymu ir darbu susijusiais aspektais;
. organizuoja ir koordinuoja gimnazijos veiklą pavestoms funkcijoms atlikti, uždaviniams įgyvendinti, vykdo pedagoginės veiklos ir jos veiksmingumo stebėseną, analizuoja ir vertina gimnazijos veiklą, materialinius ir intelektinius išteklius;
. leidžia įsakymus, tikrina, kaip jie vykdomi;
. sudaro teisės aktų nustatytas komisijas, darbo grupes, tvirtina metodinių grupių ir metodinės tarybos sudėtį;
. sudaro gimnazijos vardu sutartis gimnazijos funkcijoms atlikti;
. organizuoja gimnazijos dokumentų saugojimą ir valdymą teisės aktų nustatyta tvarka;
. teisės aktų nustatyta tvarka valdo, naudoja gimnazijos turtą, lėšas ir jais disponuoja,   užtikrindamas racionalų ir taupų lėšų ir turto naudojimą; koordinuoja intelektinius, materialinius, finansinius, informacinius išteklius, rūpinasi jais, užtikrina jų optimalų valdymą ir naudojimą;
. užtikrina gimnazijos veiksmingos vidaus kontrolės sistemos sukūrimą, jos veikimą ir tobulinimą;
. organizuoja gimnazijos finansinę apskaitą pagal Lietuvos Respublikos finansinės apskaitos įstatymą;
. inicijuoja darbuotojų profesinį tobulėjimą, sudaro jiems sąlygas kelti kvalifikaciją, mokytojams ir kitiems pedagoginiams darbuotojams – galimybę atestuotis ir organizuoja jų atestaciją švietimo, mokslo ir sporto ministro nustatyta tvarka;
. inicijuoja gimnazijos savivaldos institucijų sudarymą ir skatina jų veiklą;
. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorine policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
. kreipiasi į kompetentingus subjektus dėl minimalios priežiūros priemonių vaikui skyrimo Lietuvos Respublikos vaiko minimalios ir vidutinės priežiūros įstatymo ir kitų teisės aktų nustatyta tvarka; 
. atstovauja gimnazijai kitose institucijose;
. dalį savo funkcijų teisės aktų nustatyta tvarka gali pavesti atlikti direktoriaus pavaduotojui, struktūrinių padalinių vadovams;, išskyrus atvejus, kai tai priskirta išimtinei direktoriaus kompetencijai;
. vykdo kitas teisės aktuose ir direktoriaus pareigybės aprašyme nustatytas funkcijas.
. Laikinai nesant direktoriui (ligos, atostogų, komandiruotės metu ir kt.), jo pareigas laikinai eina gimnazijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas Savivaldybės mero potvarkiu.
. Direktorius atsako už tai, kad gimnazijoje būtų laikomasi įstatymų ir kitų teisės aktų, už demokratinį gimnazijos valdymą, bendruomenės narių informavimą, informacijos apie gimnazijos veiklą skelbimą, tinkamą funkcijų atlikimą, nustatytų gimnazijos tikslų ir uždavinių įgyvendinimą, gimnazijos veiklos rezultatus; už gerą ir veiksmingą vaiko minimalios priežiūros priemonių įgyvendinimą.
. Gimnazijoje mokytojų metodinei veiklai organizuoti sudaromos mokytojų metodinės grupės ir metodinė taryba.
. Metodinės grupės nariai yra vieno ar kelių mokomųjų dalykų mokytojai. Metodinė grupė planuoja ugdymo turinį: aptaria mokinių mokymosi poreikius ir susitaria dėl mokomųjų dalykų, dalykų modulių, pasirenkamųjų dalykų galimos pasiūlos; atrenka, integruoja ir derina mokymo turinį; susitaria dėl ilgalaikių ir trumpalaikių mokomųjų dalykų planų rengimo principų ir tvarkos; parenka mokymo priemones ir aptaria jų naudojimą; įvertina ugdymo procese mokinių sukauptą patyrimą; susitaria dėl mokinių pasiekimų ir pažangos vertinimo būdų; dalyvauja vertinant mokinių pasiekimus ir pažangą; aptaria mokinių elgesio, jų lankomumo gerinimo, mokymosi krūvių optimalumo klausimus; dalijasi gerąja patirtimi; aptaria kvalifikacijos tobulinimo poreikius, juos derina su gimnazijos veiklos tikslais; keičiasi informacija ir bendradarbiauja su kitomis metodinėmis grupėmis. Bendradarbiauja su kitų mokyklų metodinėmis grupėmis. Metodinei grupei vadovauja grupės narių išrinktas vadovas. Metodinių grupių veiklą organizuoja ir koordinuoja direktoriaus pavaduotojas ugdymui arba ugdymą organizuojančių skyrių vedėjai.
. Metodinės tarybos nariai yra metodinių grupių vadovai. Metodinė taryba nustato mokytojų metodinės veiklos prioritetus, inicijuoja pedagoginių inovacijų diegimą gimnazijoje, bendradarbiavimą tarp metodinių grupių, gerosios pedagoginės patirties sklaidą, bendradarbiavimą su mokytojų asociacijomis, kitomis nevyriausybinėmis organizacijomis, švietimo pagalbos įstaigomis, prireikus vertina mokytojų metodinius darbus ir praktinę veiklą, nustato mokytojų kvalifikacijos tobulinimo prioritetus, teikia siūlymus metodinėms grupėms dėl veiklos tobulinimo, direktoriui – dėl turinio formavimo ir ugdymo organizavimo gerinimo. Metodinei tarybai vadovauja tarybos narių išrinktas vadovas. Jos veiklą koordinuoja direktoriaus pavaduotojas ugdymui ar ugdymą organizuojančio skyriaus vedėjas.
. Ugdymo turinio formavimo, ugdymo proceso organizavimo bei pedagoginių inovacijų diegimo klausimais direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

. Gimnazijos taryba yra aukščiausioji gimnazijos savivaldos institucija, renkama dvejiems metams. Gimnazijos taryba telkia gimnazijos mokinius, mokytojus, tėvus (globėjus, rūpintojus) ir vietos bendruomenės atstovus demokratiniam gimnazijos valdymui. Už savo veiklą gimnazijos taryba atsiskaito ją rinkusiems gimnazijos bendruomenės nariams.
. Gimnazijos tarybą sudaro 10 narių, išrinktų atviru balsavimu savivaldos institucijų posėdžiuose balsų dauguma: tris tėvus deleguoja klasių tėvų (globėjų, rūpintojų) aktyvo pirmininkų susirinkimas, tris mokytojus – mokytojų taryba, tris 9–12 klasių mokinius – mokinių taryba, vieną vietos bendruomenės atstovą – direktorius.
. Galimas gimnazijos tarybos nario kadencijų skaičius – ne daugiau kaip dvi kadencijos iš eilės.
. Gimnazijos tarybos nariais negali būti direktorius, valstybės politikai, politinio (asmeninio) pasitikėjimo valstybės tarnautojai.
.	Gimnazijos tarybos nariu gali būti asmuo, turintis žinių ir gebėjimų, padedančių siekti gimnazijos strateginių tikslų ir įgyvendinti gimnazijos misiją.
.	Gimnazijos tarybos posėdžiai kviečiami ne rečiau kaip du kartus per metus. Prireikus gali būti kviečiamas neeilinis gimnazijos tarybos posėdis. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Direktorius gimnazijos tarybos posėdžiuose gali dalyvauti kviestinio nario teisėmis.
.	Posėdžius kviečia gimnazijos tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 5 dienas iki posėdžio pradžios. Į posėdžius gali būti kviečiamas vietos bendruomenei atstovaujantis seniūnaitis ar kitas vietos bendruomenės deleguotas atstovas, susietas bendrais gyvenimo poreikiais ir interesais su gimnazijos bendruomene. Posėdžiuose gali dalyvauti kitų gimnazijos savivaldos institucijų atstovai, rėmėjai, socialiniai partneriai ir kiti kviestieji asmenys.
.	Gimnazijos tarybai vadovauja pirmininkas, išrinktas atviru balsavimu pirmajame gimnazijos tarybos posėdyje.
.	Gimnazijos tarybos pirmininko pavaduotojas ir sekretorius renkami atviru balsavimu pirmajame gimnazijos tarybos posėdyje.
.	Gimnazijos tarybos narius gali atšaukti juos išrinkusios gimnazijos bendruomenės grupės. Gimnazijos tarybos narys gali atsistatydinti nesibaigus gimnazijos tarybos kadencijai, apie tai ne vėliau kaip prieš 10 darbo dienų raštu įspėjęs gimnaziją. Gimnazijos tarybos narį atšaukus, jam atsistatydinus ar dėl kitų priežasčių nutrūkus gimnazijos tarybos nario įgaliojimams pirma laiko, į jo vietą išrenkamas naujas narys, atstovaujantis tėvams (globėjams, rūpintojams), mokytojams, mokiniams arba vietos bendruomenei, priklausomai nuo to, kuriai grupei atstovavo buvęs gimnazijos tarybos narys, iki veikiančios gimnazijos tarybos kadencijos pabaigos pagal Nuostatuose nustatytą gimnazijos tarybos narių rinkimo tvarką.
.	Likus ne mažiau kaip dviem mėnesiams iki gimnazijos tarybos kadencijos pabaigos, skelbiami nauji gimnazijos tarybos rinkimai. Pasibaigus gimnazijos tarybos kadencijai, gimnazijos taryba baigia veiklą ir perduoda savo įgaliojimus naujai išrinktai gimnazijos tarybai.
.	Gimnazijos taryba paleidžiama:
.	reikalaujant ½ gimnazijos tarybos narių;
.	likviduojant gimnaziją.
. Gimnazijos taryba atlieka tokias funkcijas:
. teikia siūlymus dėl gimnazijos strateginių tikslų, uždavinių ir jų įgyvendinimo priemonių;
. pritaria gimnazijos strateginiam planui, metiniam veiklos planui, Nuostatams, gimnazijos darbo tvarkos taisyklėms, gimnazijos mokytojų ir pagalbos mokiniui specialistų atestacijos programai, ugdymo plano projektui ir kitiems gimnazijos veiklą reglamentuojantiems dokumentams, teikiamiems direktoriaus;
. teikia siūlymus direktoriui dėl Nuostatų pakeitimo ar papildymo, gimnazijos vidaus struktūros tobulinimo;
. kolegialiai svarsto gimnazijos lėšų naudojimo klausimus;
. inicijuoja gimnazijos bendruomenės ir šeimos bendradarbiavimą;
. siūlo atstovus į gimnazijos mokytojų ir pagalbos mokiniui specialistų atestacijos komisiją ir konkurso komisiją laisvai direktoriaus vietai užimti;
. svarsto gimnazijos bendruomenės narių, savivaldos institucijų iniciatyvas ir teikia siūlymus direktoriui;
. teikia siūlymus dėl gimnazijos darbo tobulinimo, saugių mokinių ugdymo ir darbo sąlygų sudarymo, talkina formuojant gimnazijos materialinius, finansinius ir intelektinius išteklius;
. išklauso gimnazijos metines veiklos ataskaitas ir teikia siūlymus direktoriui dėl gimnazijos veiklos tobulinimo;
. vertina direktoriaus metų veiklos ataskaitą ir teikia sprendimą dėl ataskaitos Savivaldybės tarybai; 
. svarsto direktoriaus teikiamus klausimus.
. Kartą per mokslo metus gimnazijos tarybos nariai už savo veiklą atsiskaito juos rinkusiems bendruomenės nariams.
. Mokytojų taryba – nuolat veikianti gimnazijos savivaldos institucija mokytojų profesiniams ir bendriesiems ugdymo bei ugdymo kokybės užtikrinimo klausimams spręsti. Ją sudaro direktoriaus pavaduotojai ugdymui, ugdymą organizuojančių skyrių ir kitų padalinių, susijusių su ugdymu, vedėjai, vedėjai, 8–12 metodinių grupių narių.
. Mokytojų tarybos kadencija dveji metai.
. Kiekviena metodinė grupė deleguoja į mokytojų tarybą po 1–2 kandidatus. Deleguojant mokytojus, kiekvienas metodinės grupės narys turi tokį balsų skaičių, kuris lygus visų į mokytojų tarybą pasiūlytų kandidatų skaičiui. Metodinės grupės narys turi teisę paskirstyti turimus balsus savo nuožiūra, atiduodamas juos už vieną ar kelis kandidatus. Mokytojų tarybos nariais išrenkami daugiau balsų surinkę kandidatai. Jei kandidatų, surinkusių po lygiai balsų, yra daugiau nei laisvų vietų mokytojų taryboje, rengiamas pakartotinis balsavimas, kuriame kiekvienas metodinės grupės narys gali balsuoti tik už vieną iš lygų balsų skaičių surinkusių kandidatų.
. Gimnazijos metodinės grupės deleguoto mokytojų tarybos nario galimas kadencijų skaičius – ne daugiau kaip dvi kadencijos iš eilės.
. Direktoriaus narystę mokytojų taryboje reglamentuoja įstatymai ir kiti teisės aktai.
. Mokytojų tarybos nariai atviru balsavimu dvejiems metams renka mokytojų tarybos pirmininką ir sekretorių, kurių kadencijų skaičius tam pačiam asmeniui neribojamas.
. Mokytojų tarybos pirmininko įgaliojimai prasideda užbaigus rinkimų procedūrą ir nutrūksta pradėjus pirmininko rinkimo naujai kadencijai procedūrą.
. Mokytojų tarybos pirmininkas prieš terminą netenka savo įgaliojimų, kai jis atsistatydina arba kai jis savo elgesiu pažeidžia švietimo, mokslo ir sporto ministro patvirtinto Pedagogų etikos kodekso reikalavimus. Nutrūkus mokytojų tarybos pirmininko įgaliojimams pirma laiko, naujas pirmininkas renkamas bendra tvarka naujai kadencijai.
. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių.
. Mokytojų tarybos posėdžius kviečia mokytojų tarybos pirmininkas. Jis apie posėdžio laiką ir svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Pagal poreikį į posėdžius gali būti kviečiami kitų gimnazijos savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.
. Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Jeigu balsai pasiskirsto po lygiai, lemia mokytojų tarybos pirmininko balsas. Jeigu mokytojų tarybos pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami direktoriaus įsakymu.
. Mokytojų tarybos pirmininkas vieną kartą per metus pristato savo veiklos rezultatus jį rinkusiems mokytojų tarybos nariams.
. Mokytojų taryba svarsto ir priima nutarimus teisės aktų nustatytais, direktoriaus, jo pavaduotojų teikiamais klausimais.
. Mokytojų taryba:
. svarsto ir priima nutarimus Lietuvos Respublikos teisės aktų nustatytais ir gimnazijos direktoriaus teikiamais klausimais;
. svarsto bendrųjų ugdymo programų, nustatančių ugdymo turinį valstybės lygmeniu, įgyvendinimą gimnazijoje, optimalų ugdymo sąlygų sudarymą, ugdymo turinio atnaujinimą, mokinių ugdymo(si) rezultatus;
. svarsto pedagoginės veiklos tobulinimo būdus;
. teikia siūlymus dėl gimnazijos metinės veiklos plano, ugdymo plano įgyvendinimo, mokinių pažangos ir pasiekimų vertinimo, informacijos rinkimo, fiksavimo ir panaudojimo sistemos tobulinimo;
. sprendžia mokinių kėlimo į aukštesnę klasę klausimus;
. svarsto neformaliojo švietimo organizavimą;
. kartu su gimnazijos socialiniu pedagogu, sveikatos priežiūros specialistu, psichologu sprendžia mokinių sveikatos, socialinės paramos, mokymosi, prevencinės veiklos, poilsio, mitybos, saugos klausimus;
. renka mokytojų atstovus į gimnazijos tarybą ir atestacijos komisiją;
. teikia siūlymus dėl mokytojų kvalifikacijos kėlimo;
. svarsto kitus gimnazijos direktoriaus teikiamus klausimus.
. Mokytojų tarybos narius gali atšaukti juos išrinkusi gimnazijos metodinė grupė. Mokytojų tarybos narys gali atsistatydinti nesibaigus mokytojų tarybos kadencijai, apie tai ne vėliau kaip prieš 10 darbo dienų raštu įspėjęs mokytojų tarybos pirmininką. Mokytojų tarybos narį atšaukus, jam atsistatydinus ar dėl kitų priežasčių nutrūkus mokytojų tarybos nario įgaliojimams pirma laiko, į jo vietą išrenkamas naujas narys, atstovaujantis tai metodinei grupei, kuriai atstovavo buvęs mokytojų tarybos narys, iki veikiančios mokytojų tarybos kadencijos pabaigos pagal Nuostatuose numatytą mokytojų tarybos narių rinkimo tvarką.
. Likus ne mažiau kaip dviem mėnesiams iki mokytojų tarybos kadencijos pabaigos, skelbiami nauji mokytojų tarybos rinkimai. Pasibaigus mokytojų tarybos kadencijai, mokytojų taryba baigia savo veiklą ir perduoda savo įgaliojimus naujai išrinktai mokytojų tarybai.
. Mokytojų taryba paleidžiama:
.	 reikalaujant ½ mokytojų tarybos narių;
.	 likviduojant gimnaziją.
.	Gimnazijoje nuolat veikia gimnazijos mokinių savivaldos institucija – mokinių taryba. Mokinių taryba formuojama rinkimų būdu vieniems metams. Į mokinių tarybą renkama po du mokinius iš kiekvienos 9–12 gimnazijos klasės. Bendras mokinių tarybos narių skaičius priklauso nuo tais metais, kuriais renkama mokinių taryba, sudarytų gimnazijos klasių skaičiaus. Mokinių tarybos nariai yra renkami klasės susirinkime visuotinių demokratinių rinkimų būdu vieniems metams.
.	Galimas mokinių tarybos nario kadencijų skaičius – ne daugiau kaip keturios kadencijos iš eilės.
.	Mokinių tarybos pirmininką renka mokinių tarybos nariai pirmame posėdyje.
.	Mokinių tarybos posėdžiai organizuojami ne rečiau kaip keturis kartus per metus. Prireikus gali būti sušauktas neeilinis mokinių tarybos posėdis. Posėdžius kviečia pirmininkas. Apie posėdžio laiką ir parengtus svarstyti klausimus jis praneša nariams ne vėliau kaip prieš 3 dienas iki posėdžio pradžios.
.	Mokinių tarybos posėdis ir jame priimti nutarimai yra teisėti, jeigu posėdyje dalyvauja ne mažiau kaip du trečdaliai visų narių. Sprendimai priimami balsų dauguma atviru ar slaptu, priklausomai nuo svarstomo klausimo, balsavimu. Mokinių tarybos narys turi vieną balsą. Balsams pasiskirsčius po lygiai, lemia mokinių tarybos pirmininko balsas. Nutarimai priimami posėdyje dalyvaujančiųjų balsą dauguma.
.	Mokinių tarybos nario įgaliojimai nutrūksta, kai pasibaigia kadencijos laikas, kai jis nebegali eiti savo pareigų dėl sveikatos būklės, atsistatydina arba kai jo elgesys nesuderinamas su mokinių tarybos nario pareigomis.
.	Mokinių tarybos narį atšaukus, jam atsistatydinus arba dėl kitų priežasčių nutrūkus mokinių tarybos nario įgaliojimams pirma laiko, į jo vietą išrenkamas naujas narys, atstovaujantis atitinkamos klasės mokiniams, iki veikiančios mokinių tarybos kadencijos pabaigos pagal Nuostatuose numatytą mokinių tarybos narių rinkimo tvarką.
.	Mokinių taryba apie savo veiklą atsiskaito mokslo metų pabaigoje visuotiniam mokinių susirinkimui.
.	Mokinių taryba:
.	padeda organizuoti gimnazijos renginius, akcijas, vykdyti prevencines programas;
.	teikia siūlymus dėl ugdymo organizavimo, neformaliojo švietimo programų plėtros, socialinės veiklos;
.	organizuoja savanorių judėjimą;
.	atstovauja mokinių interesams gimnazijos taryboje ir kitose savivaldos institucijose, tarpininkauja ginant mokinių teises gimnazijoje; 
.	rūpinasi drausmės ir tvarkos palaikymu gimnazijoje;
.	dalyvauja rengiant gimnazijos veiklą reglamentuojančius dokumentus;
.	svarsto kitus gimnazijos direktoriaus ar kuruojančio direktoriaus pavaduotojo teikiamus klausimus.
.	Gimnazijoje veikia tėvų (globėjų, rūpintojų) savivaldos institucijos – tėvų komitetai klasėse ir tėvų taryba.   
.	Tėvų komitetą sudaro pirmininkas ir 3 nariai, išrinkti vieniems metams atviru balsavimu klasės tėvų (globėjų, rūpintojų) susirinkime balsų dauguma. Tėvų komiteto nario kadencijų skaičius tam pačiam asmeniui neribojamas.
.	Tėvų komiteto nario įgaliojimai prasideda, kai į pirmąjį posėdį susirenka išrinkti tėvų komiteto nariai, ir baigiasi, kai į pirmąjį posėdį susirenka naujai kadencijai išrinkti tėvų komiteto nariai.
.	Tėvų komiteto veikla organizuojama pagal atitinkamos klasės darbo planą.
.	Tėvų komiteto posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų komiteto narių.
.	Nutarimai priimami tėvų komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami gimnazijos direktoriaus įsakymu.
.	Tėvų komitetas aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos apie vaikus gavimo klausimus, padeda organizuoti klasės renginius, išvykas, kurti edukacinę aplinką, vykdyti profesinį orientavimą, teikia siūlymus gimnazijos tarybai ir direktoriui.
.	Tėvų komiteto nariai vieną kartą per metus pristato savo veiklos rezultatus juos rinkusiems tėvams (globėjams, rūpintojams) susirinkime.
.	Komiteto narius gali atšaukti atitinkamos klasės tėvų (globėjų, rūpintojų) susirinkimas. Komiteto narys gali atsistatydinti nesibaigus komiteto kadencijai, apie tai ne vėliau kaip prieš 10 darbo dienų raštu įspėjęs komiteto pirmininką. Komiteto narį atšaukus, jam atsistatydinus ar dėl kitų priežasčių nutrūkus komiteto nario įgaliojimams pirma laiko, į jo vietą išrenkamas naujas narys, atstovaujantis atitinkamos klasės tėvams.  
.	Tėvų taryba – aukščiausia tėvų (globėjų, rūpintojų) savivaldos institucija, renkama vieniems metams. Ją sudaro klasių tėvų komitetų pirmininkai.
.	Tėvų tarybos nario kadencijų skaičius tam pačiam asmeniui neribojamas. Tėvų tarybos nario įgaliojimai prasideda, kai į pirmąjį posėdį susirenka išrinkti tėvų tarybos nariai, ir baigiasi, kai į pirmąjį posėdį susirenka naujai kadencijai išrinkti tėvų tarybos nariai.
.	Tėvų tarybos narys prieš terminą netenka savo įgaliojimų, kai jis atsistatydina. Nutrūkus tėvų tarybos nario įgaliojimams pirma laiko, naują tėvų tarybos narį deleguoja atitinkamos klasės tėvų (globėjų, rūpintojų) susirinkimas bendra tvarka tėvų tarybos esamos kadencijos likusiam laikotarpiui.
.	Tėvų tarybos nariai atviru balsavimu pirmajame posėdyje renka tėvų tarybos pirmininką.
.	Tėvų tarybos posėdžius kviečia pirmininkas, kuris apie posėdžių laiką, svarstyti parengtus klausimus informuoja narius ne vėliau kaip prieš 5 dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų tarybos narių.
.	Nutarimai priimami tėvų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami gimnazijos direktoriaus įsakymu.
.	Tėvų tarybos nariai vieną kartą per metus pristato savo veiklos rezultatus juos rinkusiam klasės tėvų (globėjų, rūpintojų) susirinkimui.
.	Tėvų taryba:
.	teikia siūlymus gimnazijos direktoriui ir gimnazijos tarybai dėl švietimo paslaugų kokybės gerinimo;
.	analizuoja gimnazijos lėšų panaudojimo tikslingumą;
.	deleguoja atstovus į gimnazijos tarybą;
.	nagrinėja tėvų (globėjų, rūpintojų) prašymus, skundus ir teikia siūlymus gimnazijos direktoriui, sprendžiant iškilusias problemas;
.	dalyvauja tėvų (globėjų, rūpintojų) diskusijose, gimnazijos renginiuose;
.	svarsto kitus gimnazijos direktoriaus, jo pavaduotojų teikiamus klausimus.
.	Mokinių ugdymo organizavimo, elgesio, lankomumo, saugumo užtikrinimo ir kitais mokiniams ir jų tėvams (globėjams, rūpintojams) aktualiais klausimais direktorius gali organizuoti klasių mokinių ir mokinių tėvų (globėjų, rūpintojų) savivaldos institucijų vadovų pasitarimus.

. Gimnazijos bendrabutis mokiniams suteikiamas teisės aktų nustatyta tvarka.
. Gimnazijos bendrabutis suteikiamas tėvų (globėjų, rūpintojų) prašymu į gimnaziją įstojusiems ir ne Šiaulių mieste gyvenantiems mokiniams. Išimties atvejais, kai tėvai (globėjai, rūpintojai) išvyksta dirbti į kitus Lietuvos miestus (rajonus) ar užsienį, dėl šeimoje esančių aplinkybių ir kitų svarbių priežasčių, pateikę tėvų (globėjų, rūpintojų) motyvuotą prašymą, į bendrabutį gali būti priimami ir kiti gimnazijos mokiniai.
. Dėl apgyvendinimo gimnazijos bendrabutyje sudaromos sutartys teisės aktų nustatyta tvarka.
. Mokinių, gyvenančių gimnazijos bendrabutyje, maitinimas organizuojamas ir apmokėjimas už maitinimą nustatomas vadovaujantis švietimo, mokslo ir sporto ministro nustatyta tvarka.
. Mokiniai naudojasi bendrabučiu teisės aktų nustatyta tvarka. Bendrabutyje gyvenantys mokiniai privalo laikytis tvarkos, nustatytos gimnazijos darbo tvarkos taisyklėse.

 SKYRIUS
DARBUOTOJŲ PRIĖMIMAS Į DARBĄ, JŲ DARBO APMOKĖJIMO 
TVARKA IR ATESTACIJA

. Darbuotojai į darbą gimnazijoje priimami ir atleidžiami iš jo Darbo kodekso ir kitų teisės aktų nustatyta tvarka.
. Gimnazijos darbuotojams už darbą apmokama įstatymų ir kitų teisės aktų nustatyta tvarka.
. Direktorius, jo pavaduotojai ugdymui, ugdymą organizuojančių skyrių vedėjai ir mokytojai atestuojasi ir kvalifikaciją tobulina švietimo, mokslo ir sporto ministro nustatyta tvarka.
. Gimnazijos treneriams kvalifikacinės kategorijos suteikiamos Kūno kultūros ir sporto departamento prie Lietuvos Respublikos Vyriausybės nustatyta tvarka.
. Direktoriaus, jo pavaduotojų ugdymui veikla vertinama kasmet švietimo, mokslo ir sporto ministro nustatyta tvarka.

 SKYRIUS


. Gimnazija patikėjimo teise perduotą Savivaldybės turtą valdo, naudoja ir disponuoja juo teisės aktų ir Savivaldybės tarybos sprendimų nustatyta tvarka.
. Gimnazijos lėšos: 
. valstybės biudžeto specialiųjų tikslinių dotacijų Šiaulių miesto savivaldybės biudžetui skirtos lėšos ir šio biudžeto lėšos, skirtos pagal patvirtintas sąmatas;
. pajamos už teikiamas paslaugas;
. sporto federacijų lėšos;
. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
. kitos teisėtu būdu įgytos lėšos.
. Lėšos naudojamos teisės aktų nustatyta tvarka.
. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
. Gimnazijos finansinė veikla kontroliuojama teisės aktų nustatyta tvarka.
. Gimnazijos veiklos priežiūrą atlieka Savivaldybės vykdomoji institucija, prireikus pasitelkiami išoriniai vertintojai.
 SKYRIUS 


. Gimnazija turi interneto svetainę, atitinkančią teisės aktų nustatytus reikalavimus.
. Gimnazijos interneto svetainėje (http://www.sportogimnazija.lt) skelbiama informacija apie gimnazijos vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius įsivertinimo ir išorinio vertinimo rezultatus, gimnazijos bendruomenės tradicijas, pasiekimus ir kitą vykdomą veiklą, taip pat vieši pranešimai ir kita informacija, kuriuos, vadovaujantis teisės aktais, reikia paskelbti viešai.
. Nuostatams, jų pakeitimams, papildymams pritaria gimnazijos taryba, tvirtina Savivaldybės taryba.
. Nuostatai keičiami ir papildomi Savivaldybės tarybos, direktoriaus, Savivaldybės mero ar gimnazijos tarybos iniciatyva.
. Gimnazija registruojama teisės aktų nustatyta tvarka.
. Gimnazija reorganizuojama, likviduojama ar pertvarkoma teisės aktų nustatyta tvarka. 

